MRI mozgu: Obava z injekcie HCT pri vysokom tlaku a extrasystolii – riziko konzultujte s lekárom.
Dobrý deň . Mám naplánovanú MRI mozgu a mam aj prípravu s injekciou HCT . Mám trochu obavu z tej injekcie skrz to že mám vysoký tlak a extrasystoliu . Pamatám v minulosti že som dostal injekciu DEXAMETAZON a tak som mal silné búšenie srdca ... Aký je Váš názor ? Mám očakávať rovnaké problémy Dakujem
Dobrý deň,
ďakujeme za Vašu otázku.
Injekcia HCT sa niekedy podáva pred samotným vyšetrením MRI ako súčasť premedikácie na zníženie rizika alergickej reakcie na kontrastnú látku. Pred vyšetrením je potrebné upovedomiť lekára o predchádzajúcom výskyte vedľajších účinkov pri použití lieku Dexametazon. Uvedené príznaky ako búšenie srdca však mohlo ale aj nemuselo súvisieť s danou liečbou. Riziko výskytu vedľajších účinkov pri krátkodobej liečbe dexametazónom je nízke (výnimkou je parenterálna liečba vysokými dávkami).
Keďže nám nie sú známe informácie ohľadom Vášho zdravotného stavu a výskyt vedľajších účinkov je vysoko individuálny, nedá sa s určitosťou predpovedať, či sa dané príznaky u Vás opätovne vyskytnú. Z tohto dôvodu je potrebné dané otázky smerovať na ošetrujúceho lekára.
Prajem všetko dobré.
S pozdravom
Mgr. Emma Halás Haluščíková